****

**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Informacija o uslovima i načinu obrade ličnih podataka putem**

**video nadzora u službenom/poslovnom prostoru**

Zakon o zaštiti podataka o ličnosti, u članu 36, propisuje da: Javni sektor, privredno društvo i drugo pravno lice i preduzetnik može da vrši video nadzor u službenom ili poslovnom prostoru ako to nalažu razlozi zaštite bezbjednosti lica ili imovine ili tajnih podataka i poslovnih tajni i ako se to ne može ostvariti na drugi način.

Video nadzor nije dozvoljen u službenom i poslovnom prostoru van radnog mjesta, naročito u garderobama, liftovima i sanitarnim prostorijama i u prostoru predviđenom za stranke i posjetioce. Odluku o uvođenju video nadzora iz stava 1 ovog člana, ukoliko uvođenje video nadzora nije propisano zakonom, donosi starješina državnog organa, organa lokalne samouprave i lokalne uprave ili odgovorno lice u privrednom društvu ili drugom pravnom licu, odnosno preduzetnik. Lica iz stava 3 ovog člana, dužna su da prije donošenja odluke o uvođenju video nadzora pribave mišljenje reprezentativnog sindikata, odnosno predstavnika zaposlenih. Zaposleni moraju biti obaviješteni, o uvođenju video nadzora u pisanom obliku, prije početka vršenja video nadzora.

U članu 37 je propisano da se o video nadzoru iz člana 35 stav 1 i člana 36 stav 1 ovog zakona, vodi evidencija. Evidencija, može da sadrži: snimak lica (sliku ili zvuk, odnosno sliku i zvuk), datum i vrijeme snimanja ulaska i izlaska, a po potrebi i lično ime snimljenog lica, njegovo prebivalište ili boravište i adresu, zaposlenje, vrstu i broj identifikacionog dokumenta, razloge ulaska, ako su lični podaci koji su uneseni prikupljeni pored snimka ili putem snimka sistema video nadzora.Lični podaci iz evidencije iz stava 1 ovog člana, čuvaju se najduže šest mjeseci od dana nastanka.

Članom 39 je propisano da je javni sektor, privredno društvo i drugo pravno lice i preduzetnik koji vrši video nadzor obavezan da istakne javno obavještenje da se vrši video nadzor.

Obavještenje iz stava 1 ovog člana, mora biti istaknuto na vidnom mjestu na način koji omogućava licima da se sa vršenjem video nadzora upoznaju prije početka vršenja video nadzora, a najkasnije u trenutku kad počinje vršenje video nadzora.

Obavještenje iz stava 1 ovog člana, sadrži podatke o:

1) zvanju lica koje vrši video nadzor i

2) broju telefona na koji se mogu dobiti informacije gdje se i koliko dugo čuvaju snimci iz sistema video nadzora.

Isticanjem obavještenja iz stava 1 ovog člana, smatra se da je lice obaviješteno o obradi ličnih podataka putem video nadzora.

Sistem video nadzora koji se koristi za vršenje video nadzora mora biti zaštićen od pristupa neovlašćenih lica.

S toga, potrebno je da ovoj Agenciji uz Zahtjev za uvodjenje video nadzora dostavite Odluku o uvodjenju video nadzora, misljenje predstavnika zaposlenih (koje nema obavezujuci karakter tj. nije uslov za dobijanje saglasnosti da bude pozitivno), EVIDENCIJU ZBIRKE VIDEO NADZOR (obrazac i uputstvo za popunjavanje imate na nasem sajtu <http://www.azlp.me/me/obrasci> ), INTERNO PRAVILO OBRADE I ZAŠTITE LICNIH PODATAKA (na sajtu imate primjer IP <http://www.azlp.me/me/obrasci> ), informaciju o broju, karakteristikama i pozicijama kamera.